paragraph_text: Idiotija (prema grč. ἰδıώτες: neznalica) je zastario naziv za tešku intelektualnu zaostalost s kvocijentom inteligencije IQ ispod 30. Najčešće je posljedica različitih oštećenja mozga izazvanih porođajnom traumom te degenerativnim ili bolesnim procesima. Osobe te razine intelektualnoga razvoja ne nauče govoriti, ne stječu higijenske navike, ne mogu se same za sebe brinuti ni štititi se od opasnosti, pa su potpuno ovisne o tuđoj skrbi.